CELEX: 62015TN0611
Language: sk
Date: 2015-11-02 00:00:00
Title: Vec T-611/15: Žaloba podaná 2. novembra 2015 – Edeka-Handelsgesellschaft Hessenring/Komisia

25.1.2016   
            
            
               SK
            
            
               Úradný vestník Európskej únie
            
            
               C 27/65
            
         Žaloba podaná 2. novembra 2015 – Edeka-Handelsgesellschaft Hessenring/Komisia
   (Vec T-611/15)
   (2016/C 027/83)
   Jazyk konania: nemčina
   
      Účastníci konania
   
   
      Žalobkyňa: Edeka-Handelsgesellschaft Hessenring mbH (Melsungen, Nemecko) (v zastúpení: E. Wagner a H. Hoffmeyer, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie z 3. septembra 2015 v konaní 2015/4023, ktorým sa úplne zamieta prístup žalobkyne k zneniu rozhodnutia Komisie zo 4. decembra 2013 v kartelovom konaní AT/39914 – EIRD, ktoré nemá dôverný charakter, a prístup k zoznamu dokumentov v spise Komisie v tomto konaní a subsidiárne zrušil rozhodnutie Komisie v rozsahu, v akom Komisia zamietla žalobkyni prístup k nedôvernej časti znenia tohto rozhodnutia alebo tohto zoznamu dokumentov v spise, ktorých dôvernosť podniky dotknuté uvedeným rozhodnutím neuplatňovali alebo už ich dôvernosť nemôžu uplatniť,
            
         
               —
            
            
               subsidiárne pre prípad, že by rozhodnutie Komisie z 3. septembra 2015 v konaní 2015/4023, ktorým sa úplne zamieta prístup žalobkyne k zneniu rozhodnutia Komisie zo 4. decembra 2013 v kartelovom konaní AT/39914 – EIRD, ktoré nemá dôverný charakter, a prístup k zoznamu dokumentov v spise Komisie v tomto konaní, nebolo zrušené z toho dôvodu a v rozsahu, v akom neexistuje verzia rozhodnutia Komisie zo 4. decembra 2013 v kartelovej veci AT/39914 – EIRD, ktoré nemá dôverný charakter, a/alebo nedôverné znenie zoznamu dokumentov v spise Komisie v tomto konaní, určiť, že Komisia nezákonne opomenula vyhotoviť znenie rozhodnutia Komisie zo 4. decembra 2013 v kartelovej veci AT/39914 – EIRD, ktoré nemá dôverný charakter, a/alebo nedôverné znenie zoznamu dokumentov v spise Komisie v tomto konaní a neoznámila ho žalobkyni,
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza desať žalobných dôvodov.
   
               1.
            
            
               Prvý žalobný dôvod: porušenie základného práva na účinnú súdnu ochranu, ako aj základného práva na riadnu správu vecí verejných z dôvodu chýbajúceho odôvodnenia napadnutého rozhodnutia
            
         
               2.
            
            
               Druhý žalobný dôvod: porušenie základného práva na účinnú súdnu ochranu a práva byť informovaný o možných opravných prostriedkoch z dôvodu chýbajúceho odôvodnenia napadnutého rozhodnutia
            
         
               3.
            
            
               Tretí žalobný dôvod: porušenie článku 4 ods. 2 tretej zarážky nariadenia (ES) č. 1049/2001 (1)
               
            
         
               4.
            
            
               Štvrtý žalobný dôvod: porušenie článku 4 ods. 2 prvej zarážky nariadenia (ES) č. 1049/2001
            
         
               5.
            
            
               Piaty žalobný dôvod: porušenie článku 4 ods. 3 prvého pododseku nariadenia (ES) č. 1049/2001
            
         
               6.
            
            
               Šiesty žalobný dôvod: porušenie článku 4 ods. 3 druhého pododseku nariadenia (ES) č. 1049/2001
            
         
               7.
            
            
               Siedmy žalobný dôvod: porušenie základného práva na prístup k dokumentom
            
         
               8.
            
            
               Ôsmy žalobný dôvod: porušenie základného práva na prístup k dokumentom a zásady proporcionality tým, že sa neposkytol aspoň čiastočný prístup k aktom, ku ktorým sa požadoval prístup
            
         
               9.
            
            
               Deviaty žalobný dôvod: porušenie článku 101 ZFEÚ praktickým zabránením žalobkyni, aby preskúmala a prípadne uplatnila nároky na náhradu škody vyplývajúce z kartelového práva
            
         
               10.
            
            
               Desiaty žalobný dôvod uplatňovaný subsidiárne: porušenie práva žalobkyne na vyhotovenie nedôverného znenia rozhodnutia Komisie zo 4. decembra 2013 v kartelovom konaní AT/39914 – EIRD a prístup k zoznamu dokumentov v spise Komisie v tomto konaní [nariadenie (ES) č. 1049/2001 a článku 30 ods. 2 nariadenia (ES) č. 1/2003 (2)].
            
         V tejto súvislosti žalobkyňa uvádza, že nie sú splnené predpoklady uplatnenia ustanovení o výnimkách uvedených v článku 4 ods. 2 a 3 nariadenia (ES) č. 1049/2001, ktoré by mohli odôvodniť nepredloženie žalobkyni dokumentov, ktoré požadovala.
   
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).
   
      (2)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, 2003, s. 1; Mim. vyd. 08/002, s. 205).